ऑपरेशन डायमंड
ऑपरेशन डायमंड, इज़राइल देश के खुफिया विभाग मोसाद द्वारा किया गया एक ऑपरेशन था जिसका लक्ष्य सोवियत संघ निर्मित मिकोयान-गुरेविच मिग-२१ विमान का अधिग्रहण था, जो उस समय का सबसे उन्नत सोवियत लड़ाकू विमान था। यह ऑपरेशन १९६३ के मध्य में शुरू हुआ और १६ अगस्त १९६६ को समाप्त हो गया, जब इराकी वायु सेना का मिग-२१ इराकी-असिरियाई भगोड़ा पायलट मुनीर रेड्फा द्वारा इज़राइल में लाया गया। इस प्रकार इज़राइल और संयुक्त राज्य अमेरिका इस हवाई जहाज की डिजाइन का अध्ययन करने में सफल हुए।